Smashr'i poisid on valmis saanud millegi käegakatsutavaga. Tänu sellele on neil võimalus kõva meediakära teha ja oma aplikatsiooni promoda. Täna õhtul on nad kuuldavasti Ringvaate saates oma eduloost rääkimas.      Nad tegid valmis aplikatsiooni Android telefonidele, mis tõenäoliselt kasutab telefoni "G-sensorit/kiirendusandurit/Accelerometer", et mõõta telefoni liikumise kiirendust. Mängu idee on selles, et kõige parema tulemuse saamiseks peaksid sa telefoni täie jõuga vastu maad virutama. Mida suurema hooga sa telefoni põranda poole saadad, seda parem. Kui sa oled väga hea tulemuse saanud ja imekombel  on telefon veel terveks jäänud, siis on võimalik oma tulemus saata  smashr.net veebilehele, kus on edetabel kõige edukamatest telefonipurustajatest.